Všeobecne záväzné nariadenie 




Číslo: VZN- č. 4/2013          
Obec Čaňa

podľa ustanovení čl. 68 a čl. 71 Ústavy Slovenskej republiky a v súlade s § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov (ďalej len „zákon č. 369/1990 Zb.“), § 6 ods. 24 zákona Národnej rady Slovenskej republiky č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon č. 596/2003 Z. z.“), a podľa príslušných zákona Národnej rady Slovenskej republiky č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „zákon č. 245/2008 Z. z.“) 
vydáva

Všeobecne záväzné nariadenie

 Obce Čaňa 

o výške príspevkov na čiastočnú úhradu výdavkov v školách a školských zariadeniach  v zriaďovateľskej pôsobnosti obce Čaňa

Návrh tohto všeobecne záväzného nariadenia (VZN)

	Vyvesené na úradnej tabuli: 
	 1414.10.2013  

	Dátum začiatku lehoty na pripomienkové konanie:
	14.10.2013

	Dátum ukončenia pripomienkového konania:
	24.10.2013

	Vyhodnotenie pripomienok k návrhu VZN uskutočnené dňa:
	


Schválené všeobecne záväzné nariadenie

	Na rokovaní obecného zastupiteľstva dňa:                 
	   13.12.2013

	Vyhlásené vyvesením na úradnej tabuli obce dňa:                 
	   16.12.2013 

	VZN nadobúda účinnosť dňom:                                     
	   01.01.2014


                                                                                     Michal  Rečka

                                                                                      starosta  obce
Obecné zastupiteľstvo Obce Čaňa podľa § 11 ods. 4 písm. g) zákona Slovenskej národnej rady č. 369/1990 Zb. o obecnom zriadení v znení neskorších predpisov (ďalej len „zákon č. 369/1990 Zb.“), § 6 ods. 24 zákona Národnej rady Slovenskej republiky č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon č. 596/2003 Z. z.“), podľa príslušných ustanovení zákona Národnej rady Slovenskej republiky č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „zákon č. 245/2008 Z. z.“) sa uznieslo na tomto všeobecne záväznom nariadení (ďalej len „nariadenie“)
§ 1
Úvodné ustanovenia

1. Obec Čaňa (ďalej len „obec“) týmto nariadením určuje výšku príspevkov na čiastočnú úhradu výdavkov v školách a školských zariadeniach, ktorých zriaďovateľom.

2. Obec Čaňa  je zriaďovateľom týchto škôl a školských zariadení:

a) Základná škola, Pionierska 33, Čaňa,
b) Materská škola, Školská 12, Čaňa,
c) Školský klub detí, Pionierska 33, Čaňa,
d) Centrum voľného času ako súčasť Základnej školy, Pionierska 33, Čaňa,
e) Školská jedáleň, Pionierska 33, Čaňa,
f) Školská jedáleň, Školská 12, Čaňa.

3. Obec ako zriaďovateľ škôl a školských zariadení podľa ods. 1 určuje

a) výšku mesačného príspevku za pobyt dieťaťa v materskej škole, 

b) výšku mesačného príspevku na čiastočnú úhradu nákladov na činnosť školského klubu detí, 

c) výšku mesačného príspevku na čiastočnú úhradu nákladov na činnosti centra voľného času,

d) výšku príspevku na čiastočnú úhradu nákladov a podmienky úhrady v školskej jedálni.

4. Oznam a informáciu o výške mesačného poplatku a o termínoch splatnosti v súlade s týmto nariadením v školách alebo v školských zariadeniach zverejní riaditeľ školy alebo riaditeľ školského zariadenia na verejne prístupnom mieste a vhodným a preukázateľným spôsobom informuje dotknuté osoby. 

§ 2
Príspevok na čiastočnú úhradu výdavkov 

za pobyt dieťaťa v materskej škole

1. Vzdelávanie v materskej škole zriadenej obcou sa uskutočňuje za čiastočnú úhradu (§ 28 ods. 3 zákona č. 245/2008 Z. z.).

2. Výšku mesačného príspevku zákonného zástupcu na čiastočnú úhradu výdavkov za pobyt dieťaťa v materskej škole zriadenej obcou určí zriaďovateľ všeobecne záväzným nariadením. (§ 28 ods. 5 zákona č. 245/2008 Z. z.)

3. Za pobyt dieťaťa v materskej škole zriadenej obcou zákonný zástupca dieťaťa prispieva mesačne na čiastočnú úhradu výdavkov materskej školy na jedno dieťa sumou 7,00 €.
4. Výška pomernej časti príspevku na čiastočnú úhradu výdavkov materskej školy na jedno dieťa určená na jeden deň pobytu dieťaťa v materskej škole je 0,32 €.

5. Zákonný zástupca dieťaťa príspevok za pobyt dieťaťa v materskej škole sa neuhrádza za dieťa, 

a) ktoré má jeden rok pred plnením povinnej školskej dochádzky, 

b) ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi,

c) ktoré je umiestnené v zariadení na základe rozhodnutia súdu (§ 28 ods. 6 zákona č. 245/2008 Z. z.).

6. Zákonný zástupca dieťaťa príspevok za pobyt dieťaťa v materskej škole na základe rozhodnutia zriaďovateľa neuhrádza za dieťa, (§ 28 ods. 7 zákona č. 245/2008 Z. z.)

a) ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,

b) ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku podľa ods. 4.

7. Príspevok podľa ods. 3 tohto paragrafu nariadenia sa uhrádza vopred do 10. dňa v kalendárnom mesiaci poštovou poukážkou alebo prevodným príkazom na účet obce. Ak pripadne 10. deň v mesiaci na sobotu, nedeľu alebo sviatok, úhrada sa vykoná v najbližší pracovný deň.

§ 3
Príspevok na čiastočnú úhradu nákladov 

na činnosti školského klubu detí

1. Výšku mesačného príspevku na čiastočnú úhradu nákladov na činnosti školského klubu detí, určí všeobecne záväzným nariadením obec, ktorá je jeho zriaďovateľom. (§ 114 ods. 6 zákona č. 245/2008 Z. z.)

2. Na čiastočnú úhradu nákladov spojených s činnosťou školského klubu detí zriadeného obcou prispieva zákonný zástupca žiaka mesačne sumou 5,00 €. 

3. Výška pomernej časti príspevku na čiastočnú úhradu nákladov na činnosť školského klubu detí na jedného žiaka určená na jeden deň pobytu žiaka v školskom klube detí je 0,23 €.
4. Obec môže rozhodnúť o znížení alebo odpustení príspevku na čiastočnú úhradu nákladov spojených s činnosťou školského klubu detí podľa ods. 2, ak zákonný zástupca o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa zákona Národnej rady Slovenskej republiky č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov (ďalej len „zákon č. 599/2003 Z. z.“). (§ 114 ods. 7 zákona č. 245/2008 Z. z.)

5. Kópiu rozhodnutia o znížení alebo odpustení príspevku na čiastočnú úhradu nákladov spojených s činnosťou školského klubu detí podľa ods. 4 obec doručí riaditeľovi školy alebo riaditeľovi školského zariadenia.

6. Príspevok na čiastočnú úhradu nákladov spojených s činnosťou školského klubu detí podľa ods. 2 sa uhrádza poštovou poukážkou alebo prevodným príkazom na účet obce vopred do 10. dňa príslušného kalendárneho mesiaca, ktorý predchádza kalendárnemu mesiacu, za ktorý sa príspevok uhrádza. Ak pripadne 10. deň v mesiaci na sobotu, nedeľu alebo sviatok, úhrada sa vykoná v najbližší pracovný deň.
§ 4
Príspevok na čiastočnú úhradu nákladov 

na činnosti centra voľného času

1. Výšku mesačného príspevku na čiastočnú úhradu nákladov na činnosti centra voľného času, ktorého zriaďovateľom je obec, určí obec všeobecne záväzným nariadením. (§ 116 ods. 6 zákona č. 245/2008 Z. z.)

2. Na čiastočnú úhradu nákladov spojených s činnosťou centra voľného času zriadeného obcou prispieva zákonný zástupca žiaka mesačne sumou 1,00 €.
3. Obec môže rozhodnúť o znížení alebo odpustení príspevku na čiastočnú úhradu nákladov spojených s činnosťou centra voľného času podľa odseku 2, ak zákonný zástupca o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa zákona Národnej rady Slovenskej republiky č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov (ďalej len „zákon č. 599/2003 Z. z.“). (§ 116 ods. 7 zákona č. 245/2008 Z. z.).
4. Kópiu rozhodnutia o znížení alebo odpustení príspevku na čiastočnú úhradu nákladov spojených s činnosťou centra voľného času podľa ods. 2 obec doručí riaditeľovi školy alebo riaditeľovi školského zariadenia.

5. Príspevok na čiastočnú úhradu nákladov spojených s činnosťou centra voľného času podľa ods. 2 sa uhrádza poštovou poukážkou alebo prevodným príkazom na účet obce vopred do 10. dňa príslušného kalendárneho mesiaca, ktorý predchádza kalendárnemu mesiacu, za ktorý sa príspevok uhrádza. Ak pripadne 10. deň v mesiaci na sobotu, nedeľu alebo sviatok, úhrada sa vykoná v najbližší pracovný deň. Výška príspevku na úhradu zohľadňuje náročnosť a druh klubovej alebo záujmovej činnosti. 

§ 5
Príspevok na čiastočnú úhradu nákladov a podmienky úhrady 

v školskej jedálni 

1. Školská jedáleň, ktorej zriaďovateľom je obec, (§ 140 ods. 9 zákona č. 245/2008 Z. z.) poskytuje stravovanie

a) deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na odporúčané výživové dávky. Príspevok, ktorý uhrádza zákonný zástupca dieťaťa alebo žiaka vo výške nákladov na nákup potravín podľa vekových kategórií stravníkov, určí obec. Zákonný zástupca prispieva na úhradu režijných nákladov, ak tak určí obec. (§ 140 ods. 9 zákona č. 245/2008 Z. z.)

b) zamestnancom škôl a školských zariadení a so súhlasom obce a príslušného regionálneho úradu verejného zdravotníctva aj iným fyzickým osobám (§ 140 ods. 3  zákona č. 245/2008 Z. z.). Výška poplatku za jedno jedlo, ktorú uhrádza zamestnanec školy alebo školského zariadenia, iná fyzická osoba sa skladá z výšky nákladov na nákup potravín pre vekovú kategóriu stravníkov od 15 do 18/19 rokov a režijných náklady. Výšku poplatku za jedno jedlo určí obec nariadením. (§ 140 ods. 9 zákona č. 245/2008 Z. z.)

2. Finančné pásma nákladov na nákup potravín na jedno jedlo podľa vekových kategórií stravníkov a príspevok zákonného zástupcu dieťaťa a žiaka vo výške nákladov na nákup potravín  sú:

	
	Desiata

- výška nákladov na nákup potravín v €
	Obed - výška nákladov na nákup potravín v €
	Olovrant - výška nákladov na nákup potravín v €
	Výška  príspevku na úhradu režijných nákladov na jedno vydané jedlo v €
	Spolu

- výška nákladov na nákup potravín   a výška príspevku na úhradu režijných nákladov na jedno vydané jedlo v €

	od 01. 09. 2011 MŠ denné

(stravníci od 2 - 6 rokov)
3. pásmo
	0,28
	0,68
	0,23
	0,00
	1,19

	Základná škola (stravníci od 6 - 11 rokov)
2. pásmo
	-
	0,95
	-
	
	0,95

	Základná škola
 (stravníci od 11 -15 rokov)
2. pásmo
	-
	1,01
	-
	
	1,01

	Stredná škola

(stravníci od 15 -18/19 rokov)
2. pásmo
	-
	1,12
	-
	0,86
	1,98


V zmysle zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov zákonný zástupca dieťaťa alebo žiaka uhrádza výšku finančného príspevku na stravovanie vo výške nákladov na nákup potravín podľa vekových kategórií stravníkov v súlade s uvedenými finančnými pásmami.  Zákonný zástupca prispieva na úhradu režijných nákladov na výrobu, výdaj jedál a nápojov, ak tak určí obec.

3. Školská jedáleň poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na odporúčané výživové dávky a prispieva na úhradu režijných nákladov. Výška úhrady zákonného zástupcu sa stanovuje takto:

a) materská škola (stravníci od 2 - 6 rokov, 3. pásmo) v sume 1,19 €, z toho:
1. výška príspevku na nákup potravín - desiata 



0,28 €


2. výška príspevku na nákup potravín - obed 



0,68 €

3. výška príspevku na nákup potravín - olovrant 


0,23 €

b) prvý stupeň základnej školy (stravníci od 6 - 11 rokov, 2. pásmo) 0,95 € (obed)

c) druhý stupeň základnej školy (stravníci od 11 - 15 rokov, 2. pásmo) 1,01 € (obed)
4. Výška úhrady zamestnanca školy alebo zamestnanca školského zariadenia, zamestnanca obce a cudzieho (iného) dospelého stravníka na nákup potravín a úhrada režijných nákladov spojených s prípravou stravy a nápojov je  1,98 € (obed), z toho: 
1. výška príspevku na nákup potravín




1,12 €
2. výška príspevku na úhradu režijných nákladov


0,86 €
5. Oznam a informáciu o výške finančného príspevku na stravovanie a o termínoch splatnosti v súlade s týmto nariadením v školách alebo v školských zariadeniach zverejní riaditeľ školy alebo riaditeľ školského zariadenia na verejne prístupnom mieste a vhodným a preukázateľným spôsobom informuje dotknuté osoby.
6. Úhrada poplatkov za stravovanie v zariadení školského stravovania:
a) príspevok vo výške nákladov na nákup potravín,  výšku príspevku na úhradu režijných nákladov uhrádza zákonný zástupca dieťaťa alebo žiaka mesačne k poslednému dňu v mesiaci vo výške uvedenej na dve desatinné miesta v stĺpci úhrada v  € a to:

1. bezhotovostným bankovým prevodom,

2. poštovou poukážkou,

3. priamou platbou

b) odhlásiť, resp. prihlásiť na stravu je možné podľa pokynov vedúcej školskej jedálne; za neodobratú a včas neodhlásenú stravu sa finančná náhrada neposkytuje.
7. Obec môže rozhodnúť o znížení alebo odpustení výšku príspevku na čiastočnú úhradu nákladov, výšku príspevku na režijné náklady, ak zákonný zástupca predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov. To neplatí, ak ide o deti a žiakov, na ktoré sa poskytuje dotácia podľa § 4 zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky. (§ 140 ods. 12 zákona č. 245/2008 Z. z.) 
§ 6
Zrušovacie ustanovenia

1.   Zrušuje sa Všeobecne záväzné nariadenie Obce Čaňa č. 3/2011 o výške príspevkov na   

      čiastočnú úhradu výdavkov v školách a školských zariadeniach v zriaďovateľskej 
      pôsobnosti Obce Čaňa, na ktorom sa uznieslo Obecné zastupiteľstvo v Čani dňa 16.9.2011 
      uznesením č. B/5/2011.

§ 7
Záverečné ustanovenia
1. Na tomto všeobecne záväznom nariadení sa uznieslo Obecné zastupiteľstvo Obce Čaňa dňa 
13.12.2013  uznesením číslo B/2013/11.
2. Toto všeobecne záväzné nariadenie nadobúda účinnosť dňa 1.1.2014.

                                                    Michal Rečka

                                                    starosta obce
